**A döntés-tervezetet véleményezte és az alábbi szempontok szerint tartalmáért felelősséget vállal:**

|  |  |  |
| --- | --- | --- |
|  | Dátum | irodavezető neve, aláírása |
| ***szakmai*** | 2021. 02. | ……………………………..dr. Oross József |
| ***gazdasági-pénzügyi*** | 2021. 02. | ……………………………...Zámodics Péter |
| ***jogi*** | 2021. 02. | ……………………………...dr. Taba Nikoletta |

|  |
| --- |
| **határozat-tervezet száma: 1 DB** |
| 1. sz. Határozat-tervezet tárgya:Mór Város Petőfi Sándor Általános Iskola tornatermének energetikai korszerűsítése című pályázat projektmenedzsment feladatainak ellátása tárgyú ajánlatkérési eljárás megindítása | Határozatot kapja:* Önkormányzati Iroda – 2 példány
* Pénzügyi Iroda – 1 példány
* Projekt Iroda – 1 példány
 |

**A Polgármester elé terjeszthető:**

 jegyző

**A döntés indokolása:**

Mór Városi Önkormányzat 2018. 07. 31. napon támogatási kérelmet nyújtott be a TOP-3.2.1-16 Önkormányzati épületek energetikai korszerűsítése című pályázati felhívásra, melyet a Pénzügyminisztérium, mint Támogató 2020.07.24. napján kelt döntése szerint támogatásban részesített. A projekt címe Mór Város Petőfi Sándor Általános Iskola Tornatermének energetikai korszerűsítése, kódszáma TOP-3.2.1-16-FE1-2018-00030. Az elnyert támogatás 136 944 100 Ft, a támogatás intenzitása 100%. A projekt során az iskolai tornacsarnok energiafelhasználásának csökkentése érdekében a fűtési rendszer korszerűsítése, napelemrendszer kiépítése és akadálymentesítés történhet.

A pályázat kapcsán igényelt támogatási előleg kiutalása áthúzódott 2021. évre, így a projekt megkezdéséhez szükséges beszerzések ezt követően kerülhetnek lebonyolításra. Elsőként a projektmenedzsment-szervezet felállítása történhet meg, melyhez Projekt Iroda előkészítette az Ajánlattételi Felhívást és a szerződéstervezetet, amelyek a határozat-tervezet mellékletét képezik. A feladat elvégzéséhez szükséges forrás a projekt költségvetésében rendelkezésre áll.

**Mór Városi Önkormányzat Képviselő-testületének hatáskörében eljáró**

**Mór Város Polgármestere**

**…/2021. (II.12.) határozata**

**Mór Város Petőfi Sándor Általános Iskola tornatermének energetikai korszerűsítése című pályázat projektmenedzsment feladatainak ellátása tárgyú ajánlatkérési eljárás megindítása tárgyában**

A Kormány által 27/2021. (I. 29.) Korm. rendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében eljárva az alábbi döntést hozom:

Mór Város Petőfi Sándor Általános Iskola Tornatermének energetikai korszerűsítése című pályázat projektmenedzsment feladatainak ellátása tárgyú ajánlatkérési eljárás megindítása kapcsán készült, a határozat mellékletét képező ajánlattételi felhívást és szerződéstervezetet jóváhagyom és az alábbi vállalkozókat kérem fel árajánlattételre:

**ALBENSIS Fejér-Megyei Területfejlesztési Nonprofit Kft.**

cím: 8000 Székesfehérvár, Szent István tér 9. II. em.

e-mail: albensis.kft@fejer.hu

**Komárom-Esztergom Megyei Területfejlesztési Kft.**

cím: 2800 Tatabánya, Fő tér 4.

e-mail: rakoncza.szilvia@topmenedzsment.eu

**„SÁRVÍZ” Nonprofit Kft.**

cím: 8127 Aba, Rákóczi utca 12.

e-mail: szolga.peter@t-online.hu

Határidő: 2021.02.15.

Felelős: polgármester (Projekt Iroda)

 Fenyves Péter Dr. Taba Nikoletta

 polgármester jegyző

a …/2021 (II.12.) határozat melléklete

AJÁNLATTÉTELI FELHÍVÁS

AJÁNLATKÉRŐ

***Mór Városi Önkormányzat***

***8060 Mór, Szent István tér 6.***

Tel., Fax: 06-22-560-806

E-mail: mandlmenyhartanett@mor.hu

Kapcsolattartó: Mandl-Menyhárt Anett

Tárgy:

Kérem, hogy az alábbi feltételek figyelembevétele mellett szíveskedjen ajánlatot adni az Árajánlatkérő TOP-3.2.1-16-FE1-2018-00030 kódszámú, „Mór Város Petőfi Sándor Általános Iskola Tornatermének energetikai korszerűsítése” című projektje keretében a projektmenedzsment feladatok elvégzése tárgyban.

Feladat:

Projektmenedzsmenthez kapcsolódó feladatok ellátása a mellékelt szerződéstervezet szerint.

Az Árajánlattevőnek a jelen árajánlatkérésben meghatározott tevékenységét a TOP-3.2.1-16 pályázati konstrukció felhívásának és egyéb dokumentumainak, valamint a 272/2014. (XI.5.) Korm. r. rendelkezéseinek figyelembevételével kell ellátnia.

**Teljesítés határideje: A feladat teljeskörű elvégzésének véghatárideje a mindenkor hatályos Támogatási szerződés szerinti projekt zárása. Tervezett ideje: 2022.02.28.**

**Teljesítés helye: Mór Városi Önkormányzat 8060 Mór, Szent István tér 6. illetve Petőfi Sándor Általános Iskola, 8060 Mór, Ady Endre u. 48/2 hrsz.**

Az ajánlati ár kialakításával kapcsolatos elvárások:

Az ajánlattevőnek a jelen árajánlatkérés 1. számú mellékletét képező Ajánlati adatlapot kell kitöltenie az adott információk figyelembevétele mellett.

Az ajánlattevőnek az ajánlati árat úgy kell meghatároznia, hogy az a Feladattal kapcsolatos valamennyi költséget fedezze.

Az Árajánlattevő az Árajánlatkérő által elfogadott ajánlati áron felül egyéb költség és díjigény elszámolására nem jogosult.

Az ellenszolgáltatás összege tartalmazza a szerződésszerű teljesítés valamennyi felmerülő – közvetlen és közvetett – költségét.

A megajánlott összegen felül Ajánlattevő semmilyen egyéb ellenszolgáltatásra nem tarthat igényt. Az ajánlati ár a szerződés teljes időbeli hatálya alatt érvényes, rögzített ár.

Az ajánlatokat nettó + Áfa = bruttó, HUF pénznemben kérjük megadni.

Az ellenszolgáltatással kapcsolatos kikötések, feltételek:

Számla kiállítása igazolt teljesítést követően történhet, a mellékelt szerződéstervezetnek megfelelően..

Kizáró okok

Az eljárásban **nem lehet ajánlattevő, illetve alvállalkozó** olyan gazdasági szereplő, aki

1. egy évnél régebben lejárt adó-, vámfizetési vagy társadalombiztosítási járulékfizetési kötelezettségének nem tett eleget, kivéve, ha tartozását és az esetleges kamatot és bírságot az ajánlat vagy részvételi jelentkezés benyújtásának időpontjáig megfizette vagy ezek megfizetésére halasztást kapott;
2. végelszámolás alatt áll, vonatkozásában csődeljárás elrendeléséről szóló bírósági végzést közzétettek, az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van;
3. tevékenységét felfüggesztette vagy akinek tevékenységét felfüggesztették;
4. gazdasági, illetve szakmai tevékenységével kapcsolatban bűncselekmény elkövetése az elmúlt három éven belül jogerős bírósági ítéletben megállapítást nyert;
5. a 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendelet 5. melléklet 2.3.2.5b pontjára figyelemmel nem minősül független ajánlattevőnek;
6. az államháztartásról szóló 2011. évi CXCV. törvény 41. § (6) bekezdése szerint nem minősül átlátható szervezetnek, figyelemmel a törvény 1. § 4. pontjára.

**Igazolási mód**: Árajánlattevőnek ajánlatában nyilatkoznia kell arról, hogy nem áll a kizáró okok hatálya alatt.

Feltételek, melyek fennállása esetén az ajánlattevő alkalmas a szerződés teljesítésére:

• Az ajánlatot tevő szolgáltató bejegyzett tevékenységi körében az alábbi TEÁOR szám szerepel:

* 7022'08 Üzletviteli, egyéb vezetési tanácsadás;

• Emellett az ajánlatot tevő szolgáltató megfelel a vonatkozó pályázati felhívás „5.5. Az elszámolható költségek köre pont keretében a projektmenedzsment költség elszámolhatósága” tekintetében megjelölt feltételeknek.

**Igazolási mód**: Árajánlattevőnek ajánlatában nyilatkoznia kell arról, hogy megfelel az előírt alkalmassági feltételnek.

Az ajánlatok elbírálásának szempontjai:

A legalacsonyabb összegű ellenszolgáltatást ajánlatot tartalmazó ajánlatot benyújtó ajánlattevő az eljárás nyertese.

* A legjobb ár szempont körében: **a legalacsonyabb ellenszolgáltatás**

Az azonos szakmai tartalmú (minőségű) ajánlatok esetén a kedvezőbb árat ajánló Árajánlattevővel köt szerződést az Árajánlatkérő.

**Az ajánlat beérkezésének határideje, helyszín:**

**Dátum: 2021.02.19.**

**Időpont: 10:00**

**Postai vagy személyes benyújtás esetén helyszín:** Mór Városi Önkormányzat (8060 Mór, Szent István tér 6.)

Az ajánlatok benyújtásának módja:

Ajánlattevőnek ajánlatát jelen dokumentum mellékletét képező formanyomtatvány (1. sz. melléklet - felolvasólap) kitöltésével, valamint a 2. sz. melléket – Nyilatkozat kitöltésével kell megtennie, és a kitöltött nyilatkozatokat az ajánlattételi határidő lejártáig postai úton, illetve e-mailen elküldeni, vagy személyesen leadni.

Az ajánlat határidőben benyújtottnak tekintendő, amennyiben bármelyik benyújtási úton (fax, e-mail, posta) a megadott határidőben megérkezik az ajánlatkérőhöz.

Az árajánlat elektronikus úton történő benyújtása: **Az árajánlatot eredetiben alá kell írni, be kell szkennelni, és e-mailben meg kell küldeni az ajánlattételi határidőig a fent megadott mandlmenyhartanett@mor.hu e-mail címre.**

Az árajánlat papír alapon való benyújtása: **Az árajánlatot** **a cégjegyzésre jogosult(ak) által cégszerűen aláírva, 1 (egy) eredeti példányban személyesen vagy postai úton kell megküldeni** **az ajánlattételi határidőig a fent megadott címre.** Az ajánlatot egy eredeti példányban zárt borítékban kell benyújtani, a borítékon feltüntetve:

**„*TOP-3.2.1-16-FE1-2018-00030 Projektmenedzsment feladatok elvégzése*”** NEM BONTHATÓ FEL AZ AJÁNLATTÉTELI HATÁRIDŐ LEJÁRTA ELŐTT”

Ajánlat érvénytelenségének okai:

- felolvasólap nem megfelelő vagy hiányos kitöltése,

- határidőn túl érkező ajánlat.

Ajánlat részeként benyújtott dokumentumok:

Ajánlattételi nyilatkozat (felolvasólap)

Nyilatkozat a kizáró okokról, valamint a pénzügyi gazdasági, illetve a műszaki szakami alkalmasságról

Egyéb információk:

Árajánlatkérő tájékoztatja az Árajánlattevőket, hogy jelen beszerzési eljárását **nem** a Közbeszerzésekről szóló 2015. évi CXLIII. törvény (Kbt.) szabályai szerint folytatja le.

Az ajánlatok összeállítása során a hivatkozott pályázati kiírásban foglaltakon túl figyelemmel kell lenni

* a 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendelet releváns előírásaira (különös tekintettel a szokásos piaci ár fogalmára és az ott leírt összeférhetetlenségi szabályok betartására.), valamint
* a „Pénzügyi Elszámolási Útmutató a Terület- és Településfejlesztési Operatív Program, valamint a Versenyképes Közép-Magyarországi Operatív Program keretében támogatott projektek pénzügyi lebonyolításához” tárgyú Útmutató releváns előírásaira (Piaci ár igazolása).

**Az ajánlat érvényességi ideje:** a beérkezéstől számított **60 nap**.

**Az eljárás nyelve:** Az ajánlatot magyar nyelven kell benyújtani. Az ajánlat részét képező idegen nyelvű dokumentumokat magyar nyelvű fordítás becsatolásával kell az árajánlattevőnek benyújtania. Az Árajánlatkérő hiteles fordítást nem vár el.

**Alternatív ajánlat** tétele nem lehetséges. **Részajánlattétel** nem lehetséges.

Az Árajánlatkérő **hiánypótlásra nem biztosít lehetőséget**.

Az Árajánlatkérő felhívja az ajánlattevők figyelmét, hogy nyilvános bontási eljárást nem tart, az elkésett ajánlatot érvénytelenné nyilvánítja. Az Árajánlatkérőtől a benyújtott ajánlatok nem igényelhetők vissza, azokat bizalmasan kezeli és megőrzi.

Az ajánlat elkészítésével és benyújtásával kapcsolatban felmerülő összes költséget, kockázatot az ajánlattevőnek kell viselnie. Az eljárás lefolytatásától vagy kimenetelétől függetlenül az Árajánlatkérő semmiféle módon nem tehető felelőssé vagy kötelessé ezekkel a költségekkel kapcsolatban.

A szerződéskötés pontos időpontjáról és körülményeiről az Árajánlatkérő az ajánlattevőt értesíti.

Az Árajánlatkérő kiköti, hogy **a döntését nem indokolja, továbbá fenntartja a jogot, hogy az eljárást indoklás nélkül bármikor eredménytelennek nyilvánítsa, illetve az ajánlattételi határidő lejárta előtt az ajánlatkérést visszavonja**. Az ajánlatételre való felkérés nem minősül konkrét szerződéskötési ajánlatnak. Ajánlatkérő a nyertes ajánlattevő értesítését követően is minden további jogkövetkezmény nélkül elállhat a szerződéskötéstől.

A nyertes ajánlattevő visszalépése esetén a következő legalacsonyabb összegű érvényes ajánlatot benyújtó szervezettel (személlyel) köt(het)i meg a Megrendelő a szerződést

A postai, vagy futárpostai megküldésből eredő kockázatokat Ajánlatkérő elhárítja. Ajánlattevő kizárólagos felelőssége, hogy az ajánlati csomag a megadott határidőig sérülésmentesen beérkezzen.

Az ajánlattételi felhívás beérkezésének ideje:

|  |
| --- |
| **Az ajánlattételi határidő:****Dátum:2021.02.19.****Időpont: 10:00** |

 Mór Városi Önkormányzat

 polgármester

Melléklet:

1. sz. melléklet: Ajánlattételi nyilatkozat (felolvasólap)
2. sz. melléklet: Nyilatkozat a kizáró okokról, valamint a pénzügyi gazdasági, illetve a műszaki szakami alkalmasságról
3. *számú melléklet*

**AJÁNLATTÉTELI NYILATKOZAT (FELOLVASÓLAP)**

***TOP-3.2.1-16-FE1-2018-00030 kódszámú, „Mór Petőfi Sándor Általános Iskola Tornatermének energetikai korszerűsítése” című pályázat keretében projektmenedzsment feladatok elvégzése***

|  |  |
| --- | --- |
| Ajánlattevő neve: | …………………………………… |
| Ajánlattevő székhelye: | …………………………………… |
| Ajánlattevő cégjegyzékszáma, egyéni vállalkozó esetén nyilvántartásba vételi száma: | …………………………………… |
| Belföldi adószáma. | …………………………………… |
| Telefonszám: | …………………………………… |
| Faxszám: | …………………………………… |
| E-mail címe: | …………………………………… |
| Kapcsolattartó neve: | …………………………………… |

1. **Ár szempont:**

|  |  |  |  |
| --- | --- | --- | --- |
| **Megnevezés** | **Nettó** | **ÁFA** | **Bruttó** |
| **TOP-3.2.1-16-FE1-2018-00030 „Mór Petőfi Sándor Általános Iskola Tornatermének energetikai korszerűsítése” című pályázat keretében projektmenedzsment feladatok elvégzése** | **…………,- Ft** | **…………,- Ft** | **…………,- Ft** |

**Ajánlatom 60 napig érvényes.**

Az árajánlatkérésben leírt feladatok teljesítéséhez szükséges szaktudással és jogosultságokkal rendelkezünk (vagy alvállalkozónk rendelkezik), az árajánlatkérésben megjelenített kötelezettségeket, feltételeket elfogadjuk.

…………………………………………, 20…. …………………… hó ………… nap

 **P.H**

…………………………………………….

 ajánlattevő cégszerű aláírása

1. *számú melléklet*

**NYILATKOZAT A KIZÁRÓ OKOKRÓL, VALAMINT A PÉNZÜGYI-GAZDASÁGI, ILLETVE A MŰSZAKI-SZAKMAI ALKALMASSÁGRÓL**

Alulírott ………………***[név]***, mint a(z) ……………………….***[cégnév, székhely]*** ajánlattevő cégjegyzésre/kötelezettségvállalásra jogosult képviselője ***TOP-3.2.1-16-FE1-2018-00030 kódszámú, „Mór Petőfi Sándor Általános Iskola Tornatermének energetikai korszerűsítése” című pályázat keretében projektmenedzsment feladatok elvégzése*** tárgyú Árajánlatkérés során ezennel felelősségem tudatában

**n y i l a t k o z o m,**

**hogy**

* **Társaságunkkal, (egyéni vállalkozó esetében: Vállalkozásommal) szemben az Ajánlattételi felhívásban előírt kizáró okok nem állnak fenn,**
* **Társaságunk, (egyéni vállalkozó esetében: Vállalkozásom) a 2011. évi CXCVI. tv. 3. § (1) bek. 1. pontja szerint átlátható szervezet, és**
* **a 272/2014. (XI.5.) Korm.rendelet 5. melléklet 2.3.2.5b pontjára figyelemmel az Ajánlatkérőtől független,**
* **Társaságunk, (egyéni vállalkozó esetében: Vállalkozásom) megfelel az Ajánlattételi felhívásban előírt alkalmassági feltételeknek.**

Kelt: ……………………………………..

|  |
| --- |
| ……………………………………………cégszerű aláírás |

**Megbízási szerződés**

amely létrejött

egyrészről

 **Mór Városi Önkormányzat** (székhely: 8060 Mór, Szent István tér 6., adószám:15727220-2-07, KSH száma: 15727220-8411-321-07, bankszámlaszáma: 11600006-00000000-76354634, képviseli: Fenyves Péter polgármester), mint **Megbízó** (a továbbiakban: **Megbízó**)

…………………………… (székhely: ……………………., adószám: ………………………..., KSH száma: ………………., bankszámlaszáma: …………………………., képviseli: …………………………. polgármester), mint **Megbízott** (a továbbiakban: **Megbízott**)

(Megbízó és Megbízott a továbbiakban együttesen: Felek) között az alulírott napon és helyen az alábbiak szerint:

**Előzmények**

Felek rögzítik, hogy Megbízó a **TOP-3.2.1 kódszámú, Önkormányzati épületek energetikai korszerűsítése”** címen meghirdetett felhívás keretében, **TOP-3.2.1-16-FE1-2018-00030 azonosítószámon, Mór Város Petőfi Tornaterem energetikai korszerűsítése”** címen támogatást nyert (a továbbiakban: Projekt).

1. **A szerződés tárgya**

A Megbízó a fent rögzített Projekt megvalósításához **projektmenedzsment szolgáltatást** kíván igénybe venni, ezért megbízza a Megbízottat ezen Projekthez kapcsolódó projektmenedzsment tevékenység végzésével. A projektmenedzsment szolgáltatás keretében elvégzendő feladatok a 3.18. pontban kerülnek specifikálásra (a továbbiakban: Feladat).

Megbízott a megbízást elfogadja.

1. Megbízó feladatai és kötelezettségei
	1. Megbízó a Feladat ellátása érdekében a Megbízott számára a szükséges adatokat és dokumentumokat haladéktalanul átadja. A Feladat elvégzésének nem, vagy nem teljeskörűen rendelkezésre bocsátott dokumentumokból eredő hiányosságaiért a Megbízott nem felel.
	2. Megbízó köteles Megbízott teljesítését segíteni, és a Megbízott bármely megkeresésére haladéktalanul érdemben nyilatkozni. Megbízó köteles Megbízott részére a jelen szerződés teljesítése szempontjából releváns információkat, adatokat, tényeket megfelelő időben rendelkezésre bocsátani, mellyel összefüggésben Felek rögzítik, hogy Megbízó jelen pont szerinti kötelezettségének megszegése eredményeként bekövetkező esetleges jogsértések esetén Megbízott felelőssége nem áll fenn.
	3. Megbízó a pályázattal kapcsolatban tudomására jutó hivatalos közlésekről haladéktalanul értesíti Megbízottat.
	4. Megbízó köteles a Megbízottat minden esetben a projektmenedzsment feladat teljes körű ellátásához szükséges információkkal ellátni.
	5. Megbízó köteles a Megbízott részére az 5. pontban meghatározott ellenszolgáltatást határidőben teljesíteni.
	6. Megbízó hozzájárulását adja, hogy a Megbízott a Megbízó nevét és a pályázat kódját, célját referenciaként PR anyagaiban, web-lapján feltüntesse.
2. Megbízott feladatai és kötelezettségei
	1. Megbízott vállalja, hogy Megbízó igénye szerint a jelen szerződésben foglalt feltételekkel megfelelő kvalitású szakembereket biztosít az 1. pontban meghatározott Feladat elvégzésére.
	2. Megbízott kötelezettséget vállal a szolgáltatásnak e szerződésben meghatározott időpontig való ellátására, valamint arra, hogy elvégzi azokat a szerződésben külön nem részletezett, előre nem láthatóan felmerülő eseti feladatokat is, melyek a szolgáltatás szakszerű, Megbízó érdekkörébe eső ellátásához szükségesek. E többletmunkákért Megbízottat külön díjazás nem illeti meg. Megbízott tudomásul veszi, hogy számláinak kibocsátása, illetve a Szerződés szerinti adatszolgáltatásai során köteles megfelelni a közösségi támogatás, illetve a kapcsolódó hazai társfinanszírozás terhére való elszámolásra vonatkozó speciális közösségi és hazai szabályoknak.
	3. A megbízás teljesítéséhez szükséges, illetve az azzal járó tevékenységek végzését Megbízott saját székhelyén, telephelyén és eszközein végzi. Megbízott munkavégzési helyét saját belátása szerint jogosult meghatározni, annak figyelembevételével, hogy a kiválasztott helyszín milyen mértékben járul hozzá a feladat szakszerű elvégzéséhez. Amennyiben a feladat ellátása ezt jelen szerződés szabta kereteken belül igényli, Megbízó saját, illetve partnerei, ügyfelei helyszínén – előzetes egyeztetés alapján - ideiglenes jelleggel munkavégzési és tanácskozási, értekezési lehetőségeket biztosít Megbízott képviselői részére.
	4. Megbízott köteles a Megbízó részére a szerződés tárgya szerinti projektmenedzsment tevékenységgel kapcsolatban tanácsot adni.
	5. Megbízott köteles munkáját a projektmenedzsment terén a pályázati feltételek által meghatározott kritériumok maradéktalan teljesítése mellett végezni.
	6. Megbízott köteles gondoskodni arról, hogy a jelen szerződés hatálya alatt olyan személyi állománnyal rendelkezzen, amely biztosítja a szerződéses kötelezettségeinek folyamatos, igény szerinti ütemezésű és minőségű teljesítését.
	7. Megbízott felelősséget vállal, hogy a jelen szerződésben meghatározott megbízás tárgyának ellátásának teljesítésben személyesen közreműködők a jelen szerződésben meghatározott megbízás tárgyának ellátásához megfelelő szakmai tapasztalattal és jogszabályi ismeretekkel rendelkeznek, valamint a szerződésben meghatározott feladataik ellátása során az adott helyzetben általában elvárható szakmai gondossággal járnak el.
	8. Megbízott közreműködő igénybevételére jogosult. Megbízott a jogosan igénybevett közreműködőért úgy felel, mintha a munkát maga végezte volna el. A közreműködő jogosulatlan igénybevétele esetén a Megbízott felel minden olyan kárért is, amely anélkül nem következett volna be.
	9. Megbízott köteles jelen szerződés 1., illetve 3.18. pontjában meghatározott feladatokat legjobb tudása szerint, a Projekt vonatkozásában létrejött, mindenkor hatályos Támogatási Szerződés mellékletét képező, „A projekt mérföldkövei” című melléklet ütemezése szerinti határidőben, hiánytalanul elvégezni.

Megbízó köteles a Projekt vonatkozásában létrejött, mindenkor hatályos Támogatási Szerződés mellékletét képező, „A projekt mérföldkövei” című mellékletben soron következő (esedékes) mérföldkő dátumát megelőző 5. munkanapig megküldeni az adott mérföldkő teljesítéséhez szükséges anyagokat.

Amennyiben a mérföldköveknél rögzített, illetve az ezek kapcsán érkező hiánypótlási határidők azért nem tarthatóak, mert Megbízó a mérföldkő vagy a hiánypótlás teljesítéséhez szükséges végleges anyagokat késedelmesen – az adott határidő lejárta előtt legalább 2 munkanappal - bocsátja Megbízott rendelkezésére, akkor ezen okból eredő késedelemért Megbízott felelőssége nem áll fenn.

A projekt megvalósítás kapcsán érkező hiánypótlás/tisztázó kérdés kapcsán Megbízó az adott határidő lejártát megelőző 2. munkanapon köteles megküldeni hiánypótlás/tisztázó kérdés teljesítéséhez szükséges végleges anyagokat.

* 1. Megbízott köteles a Megbízó utasításainak és érdekeinek figyelembevételével ellátni feladatát.
	2. A Megbízó jogosult a Megbízott részére utasításokat adni. Ha célszerűtlen vagy szakszerűtlen utasítást ad, a Megbízott által történt figyelmeztetés után haladéktalanul köteles nyilatkozni, hogy utasítását fenntartja-e. Ha utasítását figyelmeztetés ellenére is fenntartja, akkor az ebből eredő károkat, költségeket köteles viselni.
	3. Megbízott a feladatellátás során köteles a Megbízó által kijelölt személy útján a folyamatos kapcsolattartásra és együttműködésre.
	4. Megbízott feladatait a Megbízó által rendelkezésére bocsátott dokumentumok felhasználásával jogosult és köteles ellátni, azok megfelelőségét nem köteles vizsgálni. Megbízott a Megbízótól kapott okiratok és egyéb tájékoztatások tartalmát, illetve a kapott információkat valósnak fogadja el, azok valóságtartalmát nem köteles vizsgálni, azzal összefüggésben felelősség nem terheli.
	5. Megbízott köteles lehetővé tenni, hogy tevékenységét a Megbízó bármikor közvetlenül is ellenőrizhesse.
	6. Megbízott felelősségét és kötelezettségeit a Megbízó esetleges ellenőrzése nem csökkenti.
	7. A Megbízott a feladat ellátásához szükséges időt, annak keretét, mértékét önállóan jogosult meghatározni.
	8. Megbízott a feladatellátás során tevékenységéért a Polgári Törvénykönyv általános szabályai szerint felel.
	9. A projekttel kapcsolatban Megbízott feladatát az alábbi tevékenységek határidőben történő elvégzése képezi:
* *Projektteljesítési menedzsment folyamatos támogatása, szakértői monitoring és a projektdokumentáció összeállításának szakértői felügyelete*
* *A Támogatási Szerződésben bekövetkező változások nyomon követése, változásbejelentések, támogatási szerződésmódosítások összeállítása*
* *Kifizetési kérelmek és a hozzá kapcsolódó elszámolások készítése és minőségbiztosítása*
* *Beszámolók készítésének szakértői támogatása*
* *Záró pénzügyi és szöveges beszámoló elkészítése*
1. A szerződés időtartama

**4.1.** Jelen szerződés **az aláírás napján lép hatályba** és akkor szűnik meg, amikor mindkét fél maradéktalanul teljesítette a kötelezettségeit.

**4.2.** A szerződés időtartama a mindenkor hatályos Támogatási Szerződésben rögzített megvalósítás időszaka.

**4.3.** A megbízási szerződésben vállalt kötelezettségeinek Megbízott a projekt záróbeszámolójának a támogató általi elfogadásával tesz eleget.

**4.4.** Megbízott a projektmenedzsment szolgáltatást a projekt megvalósítási időtartamán keresztül nyújtja.

**4.5.** Amennyiben a projekt megvalósítása késedelmet szenved, akkor Megbízott köteles – külön díjazás nélkül – a projektmenedzsment szolgáltatást ellátni.

1. A megbízás teljesítésért járó ellenszolgáltatás – megbízási díj – meghatározása, megfizetésének feltételei

**5.1.** Megbízottat jelen szerződés 1. pontjában meghatározott projektmenedzsment szolgáltatás ellátásáért megbízási díj illeti meg az alábbiak szerint:

A teljes megbízási díj **…………………………,- Ft + ÁFA, azaz ……………………………… forint plusz ÁFA** összeg.

**5.2.** Megbízott jogosult a folyamatos projektmenedzsment szolgáltatásért járó díjáról 3 (három) darab részszámlát, valamint 1 (egy) darab végszámlát benyújtani az alábbiak szerint.

A Megbízott jogosult a Projekt vonatkozásában aláírásra kerülő Támogatási Szerződés mellékletét képező, „A projekt mérföldkövei” című mellékletben rögzített *1. mérföldkő* benyújtását követő 8 napon belül benyújtani a teljes megbízási díj 25 %-áról szóló első részszámláját.

A Megbízott a teljes megbízási díj további 25 %-áról szóló második részszámláját a projekt keretében megvalósuló kivitelezés 50 %-os készültségének igazolását követő 8 napon belül jogosult benyújtani.

A Megbízott a teljes megbízási díj további 25 %-áról szóló harmadik részszámláját a projekt keretében megvalósuló kivitelezés 75 %-os készültségének igazolását követő 8 napon belül jogosult benyújtani.

A Megbízott a teljes megbízási díj 25 %-áról szóló végszámláját a Megbízó által a projekt fizikai befejezése napján kiállított teljesítési igazolás alapján, 8 napon belül jogosult benyújtani.

**5.3.** Megbízó a projektmenedzsment szolgáltatásért járó díjat a megbízotti rész-, illetve végszámla kiállításától számított 15 napon belül egyenlíti ki a Megbízott bankszámlájára történő átutalással.

A számláknak tartalmaznia kell a támogatási projektszámra való hivatkozást.

A számlához csatolni kell Megbízó teljesítésigazolását.

Fizetési késedelem esetén a Megbízott a Polgári Törvénykönyvről szóló 2013. évi V. törvény (a továbbiakban: Ptk.) szerinti késedelmi kamatra jogosult.

1. A szerződést biztosító mellékkötelezettségek

**6.1.** Megbízott a támogatási szerződésben és a támogatásra vonatkozó jogszabályokban meghatározott határidőkben köteles az adott feladatot ellátni, ezen határidőben beálló késedelem esetén Megbízó választhat a szerződés meghiúsulása, illetve a késedelem jogkövetkezményei között.

Ha Megbízó a késedelem miatt meghiúsultnak minősíti a szerződést, úgy jogosult meghiúsulási kötbér érvényesítésére, melynek mértéke a meghiúsulás időpontjáig kifizetett nettó megbízási díj 5 %-a.

Amennyiben Megbízott által a projekt mérföldköveinek kijelölt teljesítési időpontok Megbízottnak felróható okból késedelmet szenvednek, úgy Megbízót a késedelem 20. napjától kezdődően és azt követően minden késedelemben töltött napon, naponta késedelmi kötbér illeti meg, melynek mértéke napi 1.000,- Ft, azaz Egyezer forint.

**6.2.** A kötbér érvényesítés elsődleges forrása a végszámla. Amennyiben a kötbér a végszámla terhére nem egyenlíthető ki, úgy azt Megbízott – Megbízó felszólításától számított – 10 banki napon belül történő átutalással köteles rendezni.

**6.3.** Megbízó a szerződés szerinti kötbér érvényesítésén felül a késedelemből származó kárát is érvényesítheti.

1. A szerződés megszűnése, megszüntetése, módosítása

**7.1.** A Felek megállapodnak abban, hogy a szerződés akkor szűnik meg, amikor mindkét fél maradéktalanul és szerződésszerűen teljesítette a szerződés szerinti kötelezettségeit.

**7.2.** Felek megállapodnak abban, hogy jelen szerződést közös megegyezéssel bármikor megszüntethetik.

Ebben az esetben a Felek írásban, közösen aláírt okiratban rendelkeznek a megállapodás megszűnésével kapcsolatos elszámolásról, és a Feleknek a megszüntetésről rendelkező okiratban meghatározott megszűnési időpontig még fennálló és teljesítendő feladatairól.

**7.3.** A szerződést a másik félhez intézett írásbeli nyilatkozattal, 30 napos felmondási idővel, bármelyik Fél felmondhatja.

**7.4.** Felek megállapodnak abban, hogy ha a Megbízó a tárgybeli megbízását a teljesítés előtt felmondja – kivéve a Megbízott súlyos szerződésszegése miatti felmondást – a Megbízottat a felmondásig végzett munkavégzéssel arányos megbízási díjon felül a hátralékos megbízási díj 20 %-a illeti meg bánatpénzként.

**7.5.** Amennyiben a Megbízott a szerződés szerinti bármely feladatának teljesítését elmulasztja, majd a Megbízó felszólítására sem teljesíti és mulasztását kimenteni nem tudja, Megbízó jogosult a Megbízotthoz intézett egyoldalú nyilatkozatával azonnali hatállyal felmondani a szerződést.

Amennyiben a Megbízó a megbízási díj megfizetésével 15 napot meghaladó késedelembe esik, úgy a Megbízott jogosult a szerződést azonnali hatállyal felmondani. Ezen esetben a Megbízottnak az addig már teljesített szolgáltatásáért a megbízási díj időarányosan jár.

**7.6.** A szerződéstől való elállásra és a szerződés felmondására a Polgári Törvénykönyv vonatkozó rendelkezései irányadóak.

**7.7.** A szerződés bármely okból való megszűnésekor a Felek között elszámolási kötelezettség keletkezik, amely alapján a Megbízottat megilleti a megbízási díj arányos része, illetve a Megbízót az addigi teljesítés, valamint a Megbízott a Megbízó által átadott, a teljesítéshez szükséges dokumentumokat, előkészítő és egyéb anyagokat köteles kiadni.

**7.8.** A szerződés bármely feltételének módosítása kizárólag a Szerződő felek közös megegyezésével lehetséges. A módosítás csak írásban, a képviselők cégszerű aláírásával érvényes. A szóban vagy ráutaló magatartással létrejött módosítás érvénytelen.

1. Felek képviselete, kapcsolattartás

**8.1.** A Felek megállapodnak abban, hogy a jelen szerződésben foglaltak maradéktalan megvalósítása érdekében szükség szerint folyamatosan együttműködnek. Ennek megfelelően időben tájékoztatják egymást, nem csupán a jelen szerződésben foglaltak teljesítéséről, hanem minden olyan kérdésről (tény, adat, körülmény), amely a szerződés teljesítésére kihatással lehet.

**8.2.** Szerződő felek az alábbi személyeket nevezik meg, mint a teljesítés során kapcsolattartásra jogosultakat:

*A Megbízó részéről kijelölt kapcsolattartó személyek:*

*……………………………*

Tel: ……………………., E-mail: …………….

*A Megbízott által kapcsolattartással, valamint a feladat elvégzésével megbízott személy:*

*……………………………*

Tel: ……………………., E-mail: …………….

**8.3.** A kapcsolattartó személyében bekövetkezett változásról a Felek haladéktalanul tájékoztatják egymást. A szerződő fél kapcsolattartója részéről megküldött minden értesítést és tájékoztatást mindaddig hatályosnak és érvényesnek kell tekinteni, ameddig az adott fél írásban be nem jelenti a másik félnek a kapcsolattartó személyében bekövetkezett változásokat.

1. Egyéb rendelkezések

**9.1.** Megbízott nyilatkozza, hogy a nemzeti vagyonról szóló 2011. évi CXCVI. törvény 3. § (1) bekezdése alapján átlátható szervezetnek minősül, amellyel jelen szerződés Magyarország Alaptörvénye 39. cikkének (1) bekezdése alapján megköthető.

**9.2.** Felek tudomásul veszik, hogy az Állami Számvevőszékről szóló 2011. évi LXVI. törvény alapján az Állami Számvevőszék, míg a Kormányzati Ellenőrzési Hivatalról szóló 355/2011. (XII.30.) Korm. rendelet szerint a Kormányzati Ellenőrzési Hivatal ellenőrzést végezhet.

**9.3.** Szerződő Felek kijelentik, hogy a jelen szerződésben foglalt kötelezettségeik teljesítése során tudomásukra jutó valamennyi információt és adatot bizalmasan, üzleti titokként kezelik és azokat egyik fél sem jogosult harmadik személy tudomására hozni, valamint gondoskodnak arról, hogy alkalmazottaik és esetleges alvállalkozóik is ezen adatokat bizalmasan kezeljék. E rendelkezés nem érinti azon adatok körét, melyek jogszabály – így különösen a Kbt., az információs önrendelkezési jogról és az információszabadságról szóló 2011. évi CXII. törvény, az államháztartásról szóló 2011. évi CXCV. törvény – alapján nyilvános adatnak tekintendők.

**9.4**. Szerződő felek kötelezettséget vállalnak továbbá arra, hogy a személyes adatok kezelését a hatályos jogszabályokban meghatározott követelményeknek, különösen pedig az Európai Parlament és a Tanács 2016. április 27-én kiadott, 2018. május 25-től hatályos, a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló (EU) 2016/679 rendeletében (GDPR: General Data Protection Regulation – általános adatvédelmi rendelet), valamint az információs önrendelkezési jogról és az információszabadságról szóló 2011. évi CXII. törvényben (Info tv.) foglalt előírásoknak megfelelően végzik.

**9.5.** Felek megállapodnak abban, hogy a szerződés teljesítésének eredményeként a Megbízott által előállított, létrehozott minden szellemi termékre, dokumentációra, írásos anyagra, tervre vonatkozó stb., korlátlan és kizárólagos rendelkezési jog (tulajdonjog) a Megbízót illeti.

**9.6.** Minden értesítés és egyéb közlés, amit a jelen szerződés alapján meg kell vagy meg lehet tenni, csak írásban érvényes és akkor tekinthető megtörténtnek, ha azt személyesen, ajánlott postai küldeményként, vagy telefax, illetve e-mail útján bizonyíthatóan kézbesítették és a Felek jelen Szerződésben megegyező címzéssel látták el.

**9.7.** Minden, a szerződés megkötése után felmerült vagy beállott, a szerződés teljesítését előre láthatóan hátrányosan befolyásoló körülményről a Felek kölcsönösen kötelesek egymást szóban - késedelem nélkül - tájékoztatni, majd ezt követően a szóbeli tájékoztatást írásban haladéktalanul megerősíteni.

**9.8.** A jelen szerződés nem, vagy nem teljes körűen szabályozott kérdései tekintetében a Polgári Törvénykönyvről szóló 2013. évi V. törvény vonatkozó szabályai az irányadók.

**9.9.** Megbízott, illetve a Megbízó a szerződéssel kapcsolatban felmerült vitás kérdéseket elsősorban kölcsönös egyeztetés útján, békés úton rendezik. Jogvita esetére a Felek a pertárgy értékétől függően, kikötik Székesfehérvári Járásbíróság, illetve a Székesfehérvári Törvényszék kizárólagos illetékességét.

**9.10.** Jelen Szerződés egyes részeinek esetleges érvénytelensége vagy hatálytalansága nem érinti a Szerződés többi részének érvényességét, vagy hatályosságát. Az érvénytelen rendelkezéssel érintett kérdésekben a Felek feltehető jelen Szerződés megkötésekori akarata szerint kell eljárni. Szerződő Felek kifejezett akarata az, hogy ilyen esetekben a szerződés egyéb rendelkezései érvényben maradjanak, és az érvénytelennek minősülő rendelkezés helyébe érvényes rendelkezést iktatnak be, amennyiben ez az ügyleti akarat kinyilvánítása szempontjából szükséges vagy a tartalmilag hozzá a szerződéses céloknak leginkább megfelelő, legközelebb eső jogszabályi rendelkezés lép.

**9.11.** Megbízott nyilatkozza, hogy belföldön cégjegyzékbe jogerősen bejegyzett gazdasági társaság, amely nem áll csőd-, felszámolási, illetve végelszámolás hatálya alatt, vele szemben kényszertörlési eljárás nincs folyamatban.

**9.12.** A Felek képviselői kijelentik, hogy a jelen szerződés érvényes megkötésére az általuk képviselt önkormányzat, illetve társaság nevében jogosultak, illetőleg az aláírásnak belső szabályzataik alapján akadálya nincsen.

Jelen megállapodást a Felek képviselői, elolvasás és közös értelmezés után, mint akaratukkal mindenben megegyezőt, **négy** eredeti példányban jóváhagyólag aláírták, mely alapján járnak el.

Mór, 2021. ……………………… …………………., 2021. ……………………

|  |  |
| --- | --- |
| ………………………………………… | ………………………………………… |
| **Mór Városi Önkormányzat****Megbízó**Képv.: Fenyves Péterpolgármester | **……………………..****Megbízott**Képv.: ………………………..……………………. |